དགོང་མོ་དེར་ངའི་ངོ་གདོང་མ་བཏུམས།ངས་ཁོ་ཚོའི་རྣམ་འགྱུར་དང་གཤིས་ཀ་ལ་འགྱུར་བ་བྱུང་འདུག་པ་ཚོར།དེ་ནི་ངའི་ཉེས་པ་ཇེ་ཡང་དུ་སོང་བའི་མཚོན་རྟགས་དང་།ང་གློད་བཀྲོལ་གཏོང་འཆར་ཡིན་བཟོ་འདུག་ནའང་།ང་འགྱུར་བ་དེར་ཧ་ཅང་གོམས་དཀའ།ཁོ་ཚོའི་ཕྱི་པགས་དེའི་རྒྱབ་ན་ངོ་གདོང་གཞན་ཞིག་ཡིབས་ཡོད་པ་དེ་ངའི་སེམས་སུ་གསལ་པོར་ཡོད།ངའི་ཡ་ཆུང་ཧྲིལ་པོར་དྲི་བས་བཀང་ནས་བརྟས་སུ་བཅུག་ནའང་ངག་བསྡམས་ཏེ་ཁོ་ཚོར་སྐད་ཆ་ཚིག་གཅིག་མ་དྲིས།དྲིས་ཀྱང་བཤད་མི་དཔེ།སྙིང་ཚིམ་ཞིག་རིན་གྱིས་ཉོས་ཏེ་རེ་ཐག་རྩ་ནས་གཅོད་པ་ལས།མག་མོག་གི་རེ་དོགས་དྲོན་མོ་དེ་རུམ་ནས་ཏོག་ཙམ་བསྡད་ཀྱང་སེམས་པ་དྲོ།